paragraph_text: Pripadao je desnom krilu kršćanskih socijalista. Godine 1931-1932. ministar poljoprivrede, od 1932. savezni kancelar i ministar vanjskih poslova. Nakon dolaska Hitlera na vlast u Njemačkoj (1933), protivnik je Anschlussa, pripojenja Austrije Njemačkoj. Veže se uz papu i Mussolinija. 1933. je osnovao Vaterländische Front, austrofašističku političku stranku, na liniji talijanskog fašizma, austrijskog nacionalizma i neovisnosti od nacističke Njemačke. U veljači 1934. uz pomoć vojske i nacionalističkih oružanih legija, kršćansko-socijalnog Heimwehra (Domobranstva)<ref>http://www.hrvatski-vojnik.hr/hrvatski-vojnik/972003/austrija.asp Građanski rat u Austriji. Piše Boris PERIĆ, prof. broj 97/98, srpanj/kolovoz 2003 ugušio je nakon krvavih uličnih borbi ustanak u Beču, koji su organizirali socijalisti. Nakon toga je raspustio parlament i zabranio rad svih političkih stranaka, te novim svibanjskim ustavom uveo autoritarni kršćansko-staleški (korporativni) režim po ugledu na fašistički u Italiji. Ubijen 25. srpnja 1934. prilikom pokušaja hitlerovaca da izvedu državni udar.